1. sz. melléklet

**KITÖLTÉSI ÚTMUTATÓ**

**„Gazdálkodj okosan!” – Mezőgazdasági mikrovállalkozások versenyképességének növelése című felhívás üzleti tervéhez**

**A felhívás kódszáma: VP6-19.2.1.-69-8.1.6-17**

**Bevezető**

A jelen kitöltési útmutató célja, hogy segítséget nyújtson a pályázó számára az Üzleti Terv kérdéseinek értelmezéséhez, az adatlap kitöltéséhez.

Mindenekelőtt kérjük, hogy az adatlap kitöltése folyamán mindvégig törekedjen a világos, könnyen érthető, tömör és pontos megfogalmazásra.

**Felhívjuk a figyelmet, hogy a pályázati felhívás „Tartalmi értékelési szempontok” c. fejezetében megadott kritériumoknak való megfelelőséget a projektterv releváns pontjaiban szükséges kifejteni.**

A pályázatban megadott információk alapul szolgálnak a pályázat elbírálásánál, segítik a projektmegvalósítás nyomon követhetőségét, ellenőrzését.

Az üzleti terv egyes kérdéseihez kapcsolódóan csatolandó dokumentumokat elektronikus úton, szkennelés útján előállított olvasható formában kell csatolni a kérelemhez.

Felhívjuk figyelmét, hogy a kérdéseknél feltüntetett megengedett karakterszámnál több a cellákba nem írható!

**I. Vállalkozás/gazdaság bemutatása**

Kérjük az Üzleti terv ezen fejezetében mutassa be a vállalkozás jelenlegi helyzetét, főbb tulajdonságait!

***Mutassa be a vállalkozás/gazdaság fő(bb) tevékenységét/tevékenységeit!***

Ismertesse fő tevékenységé(ei)t, mutassa be a vállalkozás rövid történetét! Ismertesse, hogy foglalkozik-e állattenyésztéssel, ha igen jelenleg milyen állatfaj(oka)t tart. Végez-e kertészeti ágazatba tartozó tevékenységet, ha igen részletezze. Folytat-e élelmiszer feldolgozást, ha igen mutassa be ezt a tevékenységét.

Térjen ki a fő tevékenységek mennyiségi és minőségi jellemzőire! A válaszadásra 1500 karakter áll a rendelkezésére!

***Mutassa be vállalkozása erősségeit! (SWOT)***

Adja meg vállalkozásának/gazdaságának, illetve termékeinek erősségeit! (pl.: alacsony ár, kiváló minőségű termék, több éves tapasztalat, stb.)

Kérjük, a cella kitöltésénél több választ is soroljon fel, ügyeljen a lényegre törő válaszra, a legfontosabb elemeket emelje ki, vagy sorolja fel! A válaszadásra 500 karakter áll a rendelkezésére!

***Mutassa be vállalkozása gyengeségeit! (SWOT)***

Az Ön vállalkozása/gazdasága, illetve termékei milyen szempontból gyengébbek a versenytárs vállalkozásoktól, termékektől? (pl.: korszerűtlen technika/technológia, elavult/hiányzó gépek, alacsony állatlétszám, stb.)

Kérjük, a cella kitöltésénél több választ is soroljon fel, ügyeljen a lényegre törő válaszra, a legfontosabb elemeket emelje ki, vagy sorolja fel! A válaszadásra 500 karakter áll a rendelkezésére!

***Mutassa be vállalkozása lehetőségeit! (SWOT)***

Mutassa be, a vállalkozás jövőbeli, külső, tehát a vállalkozás/gazdaság által nem befolyásolható, de a vállalkozás/gazdaság számára pozitív lehetőségeket! Gondoljon például a következőkre:

- új, vagy újonnan felismert vevői igények,

- a piaci helyzet jövőben várható változása, és ebből adódó új lehetőségek

Kérjük, a cella kitöltésénél több választ is soroljon fel, ügyeljen a lényegre törő válaszra, a legfontosabb elemeket emelje ki, vagy sorolja fel! A válaszadásra 500 karakter áll a rendelkezésére!

***Mutassa be vállalkozása veszélyeit! (SWOT)***

Mutassa be, milyen lehetséges negatív események befolyásolhatják, ronthatják a vállalkozás/gazdaság eredményességét, értékesítési lehetőségeit! Gondolja végig a következő kérdéseket:

- Milyen veszélyt jelenthetnek a vállalkozás (meglévő és/vagy várhatóan megjelenő) versenytársai?

- Mekkora a vevői igény ingadozásának, megrendelések csökkenésének valószínűsége?

- Vannak-e olyan termékek, amelyek a vevő számára helyettesíthetik az Ön termékeit?

Kérjük, a cella kitöltésénél több választ is soroljon fel, ügyeljen a lényegre törő válaszra, a legfontosabb elemeket emelje ki, vagy sorolja fel! A válaszadásra 500 karakter áll a rendelkezésére!

***Adja meg továbbá a gyengeségek kezelésére, csökkentésére vonatkozó terveit! (SWOT)***

Mutassa be röviden, hogyan kívánja a felsorolt gyengeségeket javítani/fejleszteni?

Kérjük, valamennyi felsorolt gyengeség ellen tenni kívánt intézkedést sorolja fel!

A válaszadásra 500 karakter áll a rendelkezésére!

***Adja meg továbbá a veszélyek kezelésére, csökkentésére vonatkozó terveit! (SWOT)***

Mutassa be, hogy a felsorolt veszélyeket hogyan kívánja elhárítani, illetve a bekövetkezésük valószínűségét milyen intézkedésekkel tervezi mérsékelni!

Kérjük, valamennyi felsorolt veszély ellen tenni kívánt intézkedést sorolja fel!

A válaszadásra 500 karakter áll a rendelkezésére!

**II. A fejlesztés bemutatása**

Ebben a fejezetben indokolja azt, hogy mi teszi szükségessé a fejlesztést, valamint mutassa be, hogy miért van szüksége támogatásra a fejlesztéshez!

***Mutassa be, hogy a fejlesztés által milyen tevékenység valósul meg!***

Fogalmazza meg a fejlesztendő tevékenység(ek)et! Mutassa be, hogy mire kívánja fordítani a támogatást!

Ismertesse röviden a beruházás keretében megvalósuló fejlesztéseket! Ismertesse a projekt megvalósítás folyamatát, a megvalósítás lépéseit! A válaszadásra 2500 karakter áll a rendelkezésére!

***Mutassa be, milyen célt kíván elérni a fejlesztés révén!***

Fejtse ki, hogy milyen cél(oka)t kíván elérni a fejlesztés végrehajtásával! Kérjük, hogy számszerűsítse, és szöveges értékeléssel mutassa be, hogy az egyes célokkal összefüggésben milyen konkrét eredmények várhatók a projekt megvalósulásától! A válaszadásra 1500 karakter áll a rendelkezésére!

***A tervei szerint a fejlesztés milyen pozitív hatásokat fog gyakorolni a vállalkozás működésére?***

(Gondoljon az alábbiakra: versenyképesség, jövedelmezőség, eredményesség, stb.)

Mutassa be a projekt megvalósításának várható pozitív hatását a vállalkozás/gazdaság egészére! Amennyiben több pozitív hatás várható több lényeges pozitív hatást mutasson be! A válaszadásra 1500 karakter áll a rendelkezésére!

***Mutassa be, hogy kíván-e új munkaerőt foglalkoztatni a fejlesztés hatására?***

Mutassa be, hogy hány új munkavállalót foglalkoztat a fejlesztés után, mikortól tervezi a felvételt, milyen munkakörökben, heti hány óra időtartamban! A válaszadásra 500 karakter áll a rendelkezésére!

***Milyen fejlesztéssel kapcsolatos kockázatokkal számol? Milyen módon igyekszik ezeket kezelni, illetve mit tesz ezeknek a csökkentése érdekében?***

Mutassa be, a fejlesztés megvalósulásakor, valamint a későbbi működése során felbukkanó kockázatait, és ismertesse az azok csökkentésének érdekében tett elképzeléseit! Kérjük, több lehetséges kockázatot vegyen számításba és mutasson be!

Amennyiben nem számol kockázatokkal a fejlesztés megvalósítása során, kérjük, röviden indokolja meg, hogy miért nem valószínűsíti kockázat(ok) felmerülését! Kérjük, ebben az esetben is több kockázati szempont kizárását indokolja meg! A válaszadásra 1500 karakter áll a rendelkezésére!

***Kérjük, fejtse ki az előállított terméke, nyújtott szolgáltatása iránti vevői igényt, szükségletet, mutassa be vevői célcsoportját!***

Mutassa be, milyen meglévő, vagy várható igények alapján állítja elő termékeit, milyen vevői igényeket tud kielégíteni termékeivel, szolgáltatásaival! Mi az, ami alapján az Ön vállalkozásában/gazdaságában előállított termékeket választják a vevők, illetve leendő vevői? Milyen fogyasztói célcsoportot kíván elérni termékeivel, szolgáltatásaival? A válaszadásra 1500 karakter áll a rendelkezésére!

***Vállalkozásának milyen piaci értékesítési lehetőségei vannak?***

Mutassa be, hogy milyen módon kerülnek értékesítésre az előállított mezőgazdasági termékek, nyújtott szolgáltatások! Rendelkezik-e rendszeres felvevő piaccal? Milyen módon tervezi a termékek/szolgáltatások értékesítését a fejlesztés megvalósítását követően? Tervezi-e új értékesítési lehetőségek feltárását, új piacokra történő belépését? A válaszadásra 1500 karakter áll a rendelkezésére!

***Tervez-e értékesítési móddal kapcsolatos innovációt? Ha igen, kérjük, mutassa be!***

Mutassa be, hogy az új tevékenységhez kapcsolódóan megváltozó, valamint újonnan előállítani kívánt terméke(i) és nyújtani kívánt szolgáltatása(i) értékesítése során, milyen új, az eddigi gyakorlatától eltérő értékesítési módo(ka)t kíván alkalmazni, és indokolja, hogy miért dönt az új értékesítési módok bevezetése mellett! A válaszadásra 1500 karakter áll a rendelkezésére!

**III. Horizontális szempontok érvényesítése**

***Mutassa be, hogy milyen környezeti fenntarthatósággal kapcsolatos szempontokat érvényesít a pályázat benyújtása és a projektmegvalósítás, fenntartás során!*** A válaszadásra 1500 karakter áll a rendelkezésére!

***Mutassa be, hogy milyen esélyegyenlőséggel kapcsolatos szempontokat érvényesít a pályázat benyújtása és a projektmegvalósítás, fenntartás során!*** A válaszadásra 1500 karakter áll a rendelkezésére!

**IV. Pénzügyi terv és a projekt fenntarthatósága**

***Mutassa be, hogyan érvényesül a fejlesztés megvalósítása során a költséghatékonyság és a pénzügyi fenntarthatóság!***

Mutassa be, hogy a projekt megvalósítása során hogyan érvényesül a költséghatékonyság elve! Hogyan biztosítja, hogy a projekt végrehajtása során a támogatási összeg felhasználása a költséghatékonysági szempontok figyelembe vételével valósul meg? Kérjük, mutassa be, hogyan lesz a fejlesztés pénzügyi, gazdasági szempontból fenntartható! Kérjük, válaszát szövegesen és számadatokkal is támassza alá!

A válaszadásra 1500 karakter áll a rendelkezésére!

**V. Egyéb szempontok**

Mutassa be, hogy a projekt megvalósítása során milyen egyéb szempontokat vesz figyelembe. (Tartalmi értékelési szempontok) Felhívjuk a figyelmet, hogy a projekttervben tett vállalásokat a projekt megvalósítása során és a fenntartási időszakban is szükséges fenntartani.

A válaszadásra 1000 karakter áll rendelkezésre.